ભારતીય ટીમે ત્રીજા દિવસે છ વિકેટે ૧૭૪ રનથી આગળ બેટિંગ શરૂ કરી હતી જેમાં પોતાની પ્રથમ ટેસ્ટ મેચ રમી રહેલી હનુમા વિહારીએ રવીન્દ્ર જાડેજા સાથે મળી સાતમી વિકેટ માટે ૭૭ રન જોડી ટીમનો સ્કોર ૨૩૭ રને પહોંચાડયો હતો. મોઇનઅલીએ આ સમયે હનુમા વિહારીને આઉટ કરી ઇંગ્લેન્ડને સાતમી સફળતા અપાવી હતી. ૨૪૯ રનના સ્કોરે ઇશાંત અને ૨૬૦ રનના સ્કોરે શમી આઉટ થયા બાદ જાડેજાએ બુમરાહ સાથે મળી અંતિમ વિકેટ માટે ૩૨ રન જોડી ટીમનો સ્કોર ૨૯૨ રને પહોંચાડયો હતો. ૯૫મી ઓવરના અંતિમ બોલે જાડેજાએ સિંગલ રન લઈ સ્ટ્રાઇક પોતાની પાસે રાખવાનો પ્રયાસ કર્યો હતો પરંતુ બુમરાહ રનઆઉટ થતાં ભારતની પ્રથમ ઇનિંગનો અંત આવ્યો હતો.